Diari Oficial de la Generalitat Valenciana


Sumari del DOGV 9891, del 12-07-2024 (2024/6846)

ANUNCI pel qual se sotmet a informació pública la sol·licitud d'autorització administrativa, autorització administrativa de construcció i declaració en concret d'utilitat pública relativa al projecte de nova subestació transformadora de 400/200 kV denominada ST Saguntum, en el terme municipal de Sagunt, subjecta a avaluació d'avaluació d'impacte ambiental ordinària. Expedient ATASCT/2024/50/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9891

Data del DOGV
:   12-07-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/6846

CVE
:   XQKZ-O-3001-3889

Data del document
:   06-06-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes previstos en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 36 de la Llei 21/2013, de 9 de desembre, d'avaluació ambiental; en els articles 20 i 31 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, i en el Decret 32/2006, de 10 de març, pel qual es modifica el Decret 162/1990, se sotmet a informació pública la sol·licitud d'autorització administrativa i declaració en concret d'utilitat pública de la instal·lació elèctrica que s'indica:

Peticionari: Red Eléctrica de España, SAU.

Emplaçament de la instal·lació: terme municipal de Sagunt (València).

Documents sotmesos a informació pública:

– Projecte. Denominació: Projecte tècnic administratiu de nova subestació Saguntum de 400/200 kV i annex a este.

– Estudi impacte ambiental.

– Documentació cartogràfica.

Pressupost: 4.599.639 €

Els documents sotmesos a informació pública seran exposats per a consulta pública en l’adreça electrònica <https://cindi.gva.es/es/web/energia/valencia2>, en castellà, i <https://cindi.gva.es/va/web/energia/valencia2>, en valencià, disponibles l'endemà de la publicació.

Cosa que es fa pública per a coneixement general i perquè aquells que es consideren afectats en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria, Energia i Mines, situat al carrer de Gregori Gea, núm. 27, de València, i també dirigir a l’esmentat servei territorial les al·legacions que es consideren oportunes en el termini de trenta dies hàbils comptats a partir de l’endemà de la publicació d'este anunci, les quals es podran presentar via telemàtica a través de la seu electrònica de la Generalitat, accedint l’enllaç <http://www.gva.es/va/inicio/procedimientos?id_proc=15913&version=amp>, o en el cas de persones físiques, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.

La incompareixença en este tràmit no impedirà als interessats interposar els recursos procedents contra la resolució definitiva del procediment.

*Llista de béns i drets afectats*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *Finca projecte* | *Cadastre* | | *Titular* | *Referència*  *cadastral* | *Afecció* | | | *Qualificació/ús/naturalesa* |
| *Polígon* | *Parcel·la núm.* | *Afecció ple domini (m**2**)* | *Servitud de pas (m**2**)* | *Ocupació temporal (m**2**)* |
| 1 | 101 | 1 | Espacios Económicos Empresariales, SL | 54622A87575935 | 46.200 m² | - | 3.250 m² | Cítrics regadiu |

  

València, 6 de juny de 2024

Roberto Javier Anchel Añó

Cap del Servici Territorial d'Indústria, Energia i Mines